Source: http://docplayer.hu/623443-A-kozigazgatas-nyilvantartasainak-rendszertana-gerencser-balazs-szabolcs-2013.html
Timestamp: 2018-01-19 12:13:34
Document Index: 9039149

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A közigazgatás nyilvántartásainak rendszertana. (Gerencsér Balázs Szabolcs, 2013.) - PDF
A közigazgatás nyilvántartásainak rendszertana. (Gerencsér Balázs Szabolcs, 2013.)
Download "A közigazgatás nyilvántartásainak rendszertana. (Gerencsér Balázs Szabolcs, 2013.)"
1 A közigazgatás nyilvántartásainak rendszertana (Gerencsér Balázs Szabolcs, 2013.) 1. Az állami adatgyűjtések Az állami adatgyűjtés kiegészítő állami funkció, nem önálló szakigazgatási ágazat. Az állami adatgyűjtés minden esetben igazgatási tevékenység, amely ahhoz járul hozzá, hogy az egyes állami feladatokat a különböző szervek a lehető legjobban tudják végrehajtani. Minden állami adatgyűjtés célja az, hogy az állam a saját belső viszonyairól minél több információt szerezzen meg. Állami adatgyűjtést nemcsak közigazgatási szerv végezhet, hanem például igazságszolgáltatási szerv és (állami feladatot ellátó) gazdálkodó szervezet is. Ennek során az állam gyűjt és feldolgoz statikus és dinamikus adatokat. Az előbbiek általában a természettudományos adatok, mint például a földrajzi, vízrajzi adatok, amelyek nem, vagy nagyon ritkán változnak. Az igazgatás számára kihívást és így jogi szabályozást a dinamikus adatok felvitele igényel. Ezek nagy része a társadalomra, másik része pedig gazdasági jelenségekre, tevékenységekre vonatkozik. 2. Az adatvédelem szerepe az adatgyűjtésekben Az állami adatkezelésre és minden állami adatgyűjtésre az adatvédelmi szabályok vonatkoznak. Így mind a személyes adatok védelmének, mind pedig a közérdekű adatok nyilvánosságának követelményei egyformán érvényesülnek. Az adatvédelem különösen nagy hangsúlyt helyez a joghoz kötöttségre, hiszen állami adatfelvétel csak akkor lehetséges, hogy ha jogszerű, azaz a jogszabályban rögzített feltételeknek megfelel. Amennyiben mint ahogy azt a későbbiekben látjuk egy adatgyűjtésre nincsen kifejezett jogszabályi felhatalmazás, hanem azt a hatóság a saját működése érdekében végzi, akkor is köteles a jogszerű adatgyűjtési tevékenység folytatása és az adatvédelmi szabályok betartása. 1 További követelmény a célszerűség, amelyet lehet egyrészt adatvédelmi értelemben használni, másrészt az elérni kívánt közigazgatási cél értelmében. A közigazgatási cél értelmében az állami adatgyűjtés feladata az állami döntéshozatal és működés, valamint az információs háttér biztosítása. Az adatgyűjtés tehát a közigazgatás működését, tágabb értelemben az állami működést segíti elő, hiszen nemcsak közigazgatási szervek vezethetnek 1 Különösen igaz ez, ha a nyilvántartás személyes adatokat tartalmaz. Személyes adatnak az érintettel kapcsolatba hozható adat - különösen az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret -, valamint az adatból levonható, az érintettre vonatkozó következtetés - az információs önrendelkezési jogról és az információszabadságról szóló évi CXII. törvény (a továbbiakban: Infotv.) pontja alapján. A személyes adat mindaddig megőrzi ezt a minőségét, amíg a kapcsolat az érintettel helyreállítható. Ez azt is jelenti, hogy személyes adatok vonatkozásában az állami szervek adatkezeléséhez a jogszabállyal nem rendszeresített nyilvántartások esetében az érintett hozzájárulása szükséges. 1
2 nyilvántartásokat. Az állam akkor tud megfelelően működni, akkor tud hatékony és megfelelő döntéseket hozni, ha ismeri azokat a körülményeket, amelyek meghatározzák az állam adott pillanatra vonatkozó társadalmi és gazdasági környezetét, közegét. Adatvédelmi értelemben a célhoz kötöttség azt jelenti, hogy a személyes adat csak valamilyen cél megvalósulása érdekében kezelhető, és csak olyan adatra terjedhet ki az adatkezelés, amely a cél eléréséhez szükséges, arra alkalmas A nyilvántartások jellemzői A nyilvántartások statikus adathalmazok, előre meghatározott szempont(ok) szerint összegyűjtött és rögzített, azaz rendszerezett információk együttese. 3 A nyilvántartások dinamikáját az adatmozgás adja, azaz az adatbejegyzés, az adatváltozás, az adattörlés, adatzárolás és az adatmegsemmisítés. Az adatközlés nem változtat a nyilvántartás adattartalmán, hanem mint egy fénykép lenyomatot készít az adat időállapotáról vagy változásairól. Formáját tekintve az adatközlés minden esetben közokirat lesz, ezen belüli megkülönböztetést a nyilvántartás fajtája szerint tudunk végezni. Például hatósági nyilvántartásból a hatóság az adatot hatósági bizonyítvánnyal teljesíti 4, azonban bíróság által vezetett nyilvántartásnak speciális közokirati formája van. 5 Amennyiben jogszabály megteremti a lehetőséget az adatközlésre, akkor meghatározza a kivonatok tartalmát, így azokra is a joghoz kötöttség elve vonatkozik. A nyilvántartások további jellemzője, hogy az állami nyilvántartást állami szerv, vagy állami felhatalmazással rendelkező nem állami szerv vezeti. 6 Az előbbi tekintetében pontosabb meghatározás az, hogy közjogi jogi személyiség 7 vezethet nyilvántartást, hiszen nemcsak az állam vagy valamelyik szerve tud nyilvántartást vezetni, hanem akár az önkormányzat vagy atipikus közigazgatási intézmények is, mint a köztestületi önkormányzatok, közintézetek. Az állami nyilvántartások adattartalmáról továbbá megjegyezhetjük, hogy a nyilvántartást vezető állami szervnek kötelessége a nyilvántartás frissítése, aktualizálása. Ez a kötelezettség a jogszabállyal rendszeresített nyilvántartások esetén a közhitelesség elvéből következik. Amennyiben a nyilvántartás vezetését jogszabály nem írja elő, akkor az igazgatási 2 Infotv. 4. (1) (2) bekezdések 3 TORMA A.: Az információs társadalom közigazgatási jogi kérdései. in: FAZEKAS M. - FICZERE L.: Magyar közigazgatási jog - Általános rész. Osiris, Budapest, Lásd anyakönyvi kivonat, telekkönyvi kivonat, stb. 5 A bíróság kivonatot vagy végzés formájában, vagy egyéb közokiratként közöl. A civil szervezetek bírósági nyilvántartásáról és az ezzel összefüggő eljárási szabályokról szóló évi CLXXXI. törvény Ez utóbbira példák a közüzemek saját nyilvántartásai. 7 A közjogi jogi személyiség meghatározását lásd: PATYI A. VARGA Zs. A.: Közigazgatási jogi általános rész az Alaptörvény rendszerében. Pécs, Dialog Campus, illetve TAMÁS A.: A közigazgatási jog elmélete. Szent István Társulat,
3 célok megvalósulása és a szerv saját működése érdekében szükséges a nyilvántartást naprakészen tartani. A közhitelesség elvéből naprakészség mellett következik a valósághűség követelménye is, azaz a nyilvántartásnak mindig valósághű adatot kell tartalmaznia. TORMA András a fentieken túl további követelményeket gyűjt egybe, amelyek minden nyilvántartás-típusra egyformán vonatkoznak: célszerűség és célhoz kötöttség, törvényesség, objektumközeliség, párhuzamos adatkezelés kizárása, rugalmasság, teljesség, gépiesíthetőség és gazdaságosság A nyilvántartások fajtái Az állami adatkezelés különböző fajtáit a szakirodalom eltérően csoportosítja. Rendszerint a nyilvántartások hatósági nyilvántartásból kiindulva kerülnek meghatározásra, amely így csak egy szűk, a Ket. által szabályozott területe lesz csak a tárgynak. Vannak olyan szerzők (TORMA András, KILÉNYI Géza, JÓZSA Fábián), akik jóval szélesebb körben határozzák meg a nyilvántartások típusait és megkülönböztetik az alapnyilvántartásoktól az ágazati és funkcionális nyilvántartásokat. Az alábbiakban a fenti gondolatmenet folytatásaként megpróbálok a különböző állami adatkezelések és információs rendszerek között egyfajta rendszert bemutatni és a különböző csoportosítások-rendszerezések között szintézist teremteni. Az állami adatkezelések között elsősorban megkülönböztethetjük a nyilvántartásokat és a statisztikai tevékenységet. Ez utóbbi szervezetileg, funkciójában és módszerében is élesen elkülönül minden egyéb állami adatkezeléstől. Az első csoport, a nyilvántartások további csoportosítsa és rendszerezése azonban még nem egységes a mai magyar közigazgatástudományban. A nyilvántartások Torma-féle funkcionális csoportosítását 9 összekapcsolva a jogi meghatározottsággal, és kiegészítve az államigazgatáson kívüli egyéb nyilvántartásokkal, két nagy típust különböztethetünk meg: a jogszabály által nem kötött igazgatási nyilvántartásokat, valamint a normatív követelményekkel és jogi garanciákkal körbebástyázott állami nyilvántartásokat. 8 TORMA i.m TORMA András szerint az információs rendszerek funkciójának van a legnagyobb jelentősége, így e szempont szerint érdemes az államigazgatási információs rendszereket csoportosítani: a) országos alapnyilvántartások, b) ágazati és funkcionális információs rendszerek és c) állami statisztikai inflormációs rendszer. TORMA i.m
4 4.1. Az igazgatási nyilvántartások A nyilvántartások egyik fajtáját nevezhetjük igazgatási nyilvántartásnak vagy saját nyilvántartásnak, amelyek jogszabályhoz nem kötött nyilvántartások, rendszeresítését, vezetését nem jogszabály írja elő. A közigazgatási szervek azért vezetik ezeket a nyilvántartásokat, hogy saját működésüket megkönnyítsék, a szakigazgatási (funkcionális) és szervi (institucionális) tevékenységük 10 ellátását segítsék. JÓZSA Fábián hivatkozik egy kutatás eredményére 11, amelyet egy fővárosi kerületi polgármesteri hivatalban folytattak le annak érdekében, hogy meghatározzák hány nyilvántartást vezet a szerv. A vizsgálat eredményeként kiderült, hogy 225 különböző, naprakészen vezetett nyilvántartást számoltak össze. Fontos információ erről a hatalmas mennyiségű nyilvántartásszámról az is, hogy ennek csak egy része olyan nyilvántartás, amelyet jogszabály rendszeresít; nagy részét azonban az önkormányzat azért vezeti, hogy az ő szervi és hatósági működését megkönnyítse. KILÉNYI Géza által szerkesztett kommentárban 12 olyan példákat találunk, mint a hatósági munkában alkalmazható tolmácsok vagy szakértők jegyzéke. Ezt természetesen nem jogszabály írja elő, azonban a hivatal működéséhez, a gyors döntéshozatalhoz elengedhetetlen annak ismerete, hogy például mely személyek vállalnak egyes nyelveken tolmácsolást és hogyan érheti el őket a hatóság (esetleg ki vállalja a hétvégi 10 Fogalmak magyarázatát lásd PATYI VARGA i.m. 155., valamint TAMÁS i.m JÓZSA F.: Ket. Kérdezz felelek. Opten, Budapest, KILÉNYI G.: A hatósági bizonyítvány, igazolvány és nyilvántartás. in: KILÉNYI G. (szerk.): A közigazgatási eljárási törvény kommentárja, Budapest, KJK-KERSZÖV,
5 munkavégzést). Ugyanígy a hatósági munkát segíti egy olyan nyilvántartás is, amely az egészen különleges szakterülethez értő, szakértőként bevonható személyeket tartalmazza. A fenti példákon túl természetesen, a legkülönbözőbb hatósági és igazgatási tevékenységekhez kapcsolódhatnak igazgatási nyilvántartások. Példaként megemlíthetőek a közgyűjtemények (könyvtárak, levéltárak, múzeumok) nyilvántartásai, katalógusai. A szervi működésben is elengedhetetlen sokszor az igazgatási nyilvántartás. Például egyes személyügyi, dologi, gazdasági nyilvántartások 13 vagy a minden hivatalban elérhető belső telefonkönyv. Bár az igazgatási nyilvántartások rendszerint zártak, ez nem kizárólagos jellemzőjük (lásd például a telefonkönyvet, amely napjainkra a legtöbb szerv honlapjáról nyilvánosan elérhető, vagy könyvtári katalógust, amelynek célja éppen a széles körű hozzáférhetőség). Megállapíthatjuk azonban, hogy bár jogszabály nem kötelezi a szervet ilyen igazgatási nyilvántartás vezetésére, mégis vonatkozik ezekre is az adatvédelmi kötelezettség. 14 E nyilvántartások harmadik jellemzője, hogy az adatváltozás nem aktusszerű, azaz a nyilvántartásba történő bejegyzés vagy az abból való törlés nem (jogi) aktussal történik. Az igazgatási nyilvántartás vezetése igazgatási cselekmény, jogi hatást nem vált ki. 15 A nyilvántartásba való bejegyzés és törlés nem igényel határozathozatalt, illetve semmilyen formális döntést, nincsen eljárási kötöttség és nem vonatkozik rá semmilyen eljárási szabály Az állami nyilvántartások A nyilvántartások másik nagy kategóriájának legfontosabb jellemzője, hogy törvény vagy törvény felhatalmazása alapján helyi önkormányzat rendeletének felhatalmazása alapján hozza létre és vezeti az állami szerv. 16 Ezeket hívhatjuk jogszabály által meghatározott nyilvántartásoknak vagy állami nyilvántartásoknak. A jogszabály által meghatározott nyilvántartásoknak a legfőbb jellemzője, hogy a nyilvántartás minden jellemzőjét így legfőképpen adatkörét, nyilvánosságát és a nyilvántartás vezetőjét, illetve speciális adatvédelmi rendelkezéseket jogszabály állapítja 13 A legváltozatosabb példák merülhetnek fel igazgatási körben a gépjárművek és azok szervízeltetési adataitól az utazási és lakhatási kedvezményben részesült személyek jegyzékéig. 14 Lásd: az információs önrendelkezési jogról és az információszabadságról szóló évi CXII. törvényt és a 2. pontban írtakat. 15 Lásd PATYI VARGA i.m A normatív szint meghatározását lásd az információs önrendelkezési jogról és az információszabadságról szóló évi CXII. törvény 5. (1) b) alapján. Ritkábban, de lehetséges, hogy decentralizált nyilvántartást tehet kötelezővé törvény, amelyet területi vagy köztestületi önkormányzat vezet. Ilyen nyilvántartások is értelemszerűen osztják az állami nyilvántartások jellemzőit. 5
6 meg. Ugyanígy a nyilvántartásból történő adatszolgáltatás és a tájékoztatási kötelezettség teljesítésének legfőbb szabályait is jogszabály határozza meg. Az állami nyilvántartásoknak további két nagy kategóriáját különböztethetjük meg. Az első típusba azok az állami nyilvántartások tartoznak, amelyek adattartalmuknál fogva (1) kihatnak a jogalanyra. Az ilyen nyilvántartás garanciális jellemzője, hogy szabályozott eljárási környezet vonatkozik rá, mint például a Ket. szabályai a cégnyilvántartás, vagy a civil szervezetek nyilvántartásának szabályai. A másik nagy csoportot azok a nyilvántartások alkotják, amelyek (2) nem hatnak ki a jogalanyra, azaz a jogalany számára jogosultságokat, kötelezettségeket nem állapítanak meg, nem változtatnak a státuszán. Magyary Zoltán úgy fogalmaz, hogy ezek egyszerűen csak tájékoztató jellegű nyilvántartások. 17 Ez esetben nem jellemző, hogy eljárási szabály határozná meg a nyilvántartásba való bejegyzés vagy törlés egyes eljárási cselekményeit. Az állami nyilvántartásokra vonatkozó közös alapelvek a joghoz kötöttség elvének dominanciája mellett a közhitelesség elve, a valósághűség elve, a naprakészség követelménye, a célszerűség elve, a teljesség elve. 18 Továbbá jogszabály adatszolgáltatási kötelezettséget is elő írhat állami nyilvántartásra vonatkozóan, egyrészt a jogalanyra, akit az adataiban bekövetkezett változások bejelentésének kötelezettsége terhelhet, mint például a lakcímváltozás, gépjármű adásvétel esetén, vagy az alapítvány kezelő szervének, cég vezető tisztségviselőjének személyi változásaikor, stb. A másik esetben a nyilvántartást vezető hatóság kötelessége lehet a nyilvántartásában bekövetkező változásokat követni, mint ahogy a kereskedelmi tevékenységek esetén a hatóság részéről rendszeres ellenőrzés tartása arra vonatkozóan, hogy a nyilvántartása szerinti engedélyezett tevékenységek valóban megfelelően folynak-e. 5. Az állami nyilvántartások tipizálása 5.1. Magyary tipizálása A Magyary-iskola már tipizálta a nyilvántartásokat. Számunkra ez a történeti megközelítés inkább érdekesség, hiszen a két világháború közötti időszak nyilvántartásaihoz képest mára mind az adatvédelmi szabályok, mind a közfeladatok struktúrája, a nyilvántartások mennyisége jelentősen megváltozott. Magyary fogalomrendszerében nem állami nyilvántartást nevez meg, hanem közigazgatási nyilvántartást azonban tudjuk, hogy ez a nyilvántartási kör jóval túlmutat szűk értelemben vett közigazgatáson, hiszen ide sorolja a bíróságok által vezetett nyilvántartásokat is. Magyary 17 MAGYARY Z.: Magyar közigazgatás, Budapest, Lásd még TORMA i.m
7 korában még az ingatlan-nyilvántartást bíróság vezette, így például ezért is indokolt csoportosítását körültekintéssel vizsgálni. Magyary két nagy csoportot állít fel. Az egyik csoportba a jogi jelentőségű tényeket tartalmazó közigazgatási nyilvántartásokat sorolja, amelyeket nyilvános jegyzékeknek is hív. A nagy nyilvántartásoktól kezdve, tehát az anyakönyvtől, a személyi nyilvántartásokon keresztül, az útlevélig, az idegenrendészeti nyilvántartások, cégjegyzék, stb. tartoznak e körbe. Csoportosítása szerint vonatkozhatnak személyekre, dolgokra. Második kategóriája az, amelyek esetében a nyilvántartás adataihoz joghatások nem fűződnek. Ilyenek az országos és helyi statisztikai kimutatások A nyilvántartás tárgya szerint Tárgya szerint a nyilvántartás tartalmazhat adatot személyekről, jogokról illetőleg dolgokról. Személyekről szóló nyilvántartásnak a legáltalánosabb példája a személyi adat és lakcímnyilvántartás, de ilyen az anyakönyvi nyilvántartás is. A jogi személyekről szóló nyilvántartás a cégnyilvántartás vagy a civil szervezetek, alapítványok nyilvántartása. A jogokról vezetett nyilvántartás a közigazgatásban rendszerint valamilyen anyagi jogi (szakigazgatási) területből származó jogosultságnak a nyilvántartására vonatkozik. Ilyen például a hatósági engedélyesek nyilvántartása vagy környezetvédelmi engedéllyel rendelkezők nyilvántartása, gépjármű-vezetői engedéllyel rendelkezők nyilvántartása, stb. A dolgok esetében kézenfekvő példa az egyik legrégebbi nyilvántartásunk, az ingatlannyilvántartás, de ilyen a gépjármű nyilvántartás is A nyilvántartást vezető szerv szerint Állami nyilvántartás vezetésére olyan állami szerv jogosult, amely vagy az igazságszolgáltatás vagy a közigazgatás kötelékébe tartozik. Jogszabályi felhatalmazás alapján bíróság által vezetett állami nyilvántartás a cégnyilvántartás, 19 a civil szervezetek és alapítványok nyilvántartása, 20 illetve ilyen nyilvántartás még a jogtanácsosok névjegyzéke. 21 Korábban az egyházak nyilvántartását is a bíróság vezette, azonban ez a lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló évi CCVI. törvénnyel megváltozott, hiszen az Országgyűlés maga rögzíti jogszabályban az elismert egyházakat, évi V. törvény a cégnyilvánosságról, a bírósági cégeljárásról és a végelszámolásról évi CLXXXI. törvény a civil szervezetek bírósági nyilvántartásáról és az ezzel összefüggő eljárási szabályokról évi 3. törvényerejű rendelet a jogtanácsosi tevékenységről 7
8 amely körön kívül csak vallási tevékenységet végző civil szervezeti formában működhetnek korábbi kisegyházak, amelyre viszont a civil szervezetek nyilvántartása vonatkozik. 22 A bíróságok által vezetett nyilvántartások és különösen a cégnyilvántartás és a civil szervezetek nyilvántartásának közös jellemzője, hogy valamilyen szabadságjog gyakorlásához kapcsolódnak, mint amilyen a vállalkozás szabadsága vagy az egyesüléshez való jog. Ezek garantálását a jogalkotó úgy látta biztosítottnak, hogy az igazságszolgáltatásra bízta a döntéshozatalt és nyilvántartásuk vezetését is. 23 Másik szervtípus a közigazgatási szervek kategóriája, amely annyira tág fogalom, hogy további pontosítása szükséges. Megkülönböztetünk olyan közigazgatási szervet, amely (1) kifejezetten nyilvántartás vezetésére szakosított közigazgatási szerv. Ez esetben jogszabály úgy hoz létre közigazgatási szervet, hogy annak feladatkörébe kifejezetten vagy akár kizárólagosan meghatározza a nyilvántartás vezetését. Ilyen szervezetek a földhivatalok, vagy a Közigazgatási és Elektronikus Közszolgáltatások Központi Hivatala (KEK KH). 24 Gyakorlatilag a KEK KH a legnagyobb magyar nyilvántartó intézmény, amelynek feladata, hogy professzionális infrastruktúrát biztosítson a nagy állami nyilvántartásoknak. Ez egyrészt az informatikai infrastruktúra biztosítását jelenti, másrészt pedig minden egyéb igazgatási, személyügyi stb. infrastruktúrát. Feladata, hogy a hatáskörébe utalt nyilvántartások megfelelő működését garantálja, valamint emellett az adatbiztonságot is. A KEK KH legfontosabb nyilvántartásait ágazati törvények határozzák meg. Ilyen a személyi adat- és lakcímnyilvántartás 25, személyazonosító igazolvány nyilvántartás, közúti közlekedési nyilvántartás (járműnyilvántartás, engedély-nyilvántartás, származás-ellenőrzési nyilvántartás, parkolási igazolvány nyilvántartás, stb) 26, úti okmány-nyilvántartás 27, egyéni vállalkozók nyilvántartása 28, Magyar igazolvány és Magyar hozzátartozói igazolvány nyilvántartás 29, 22 AB döntése egyházakról, hatályos szabályozás! 23 Korábban a magántulajdonhoz való joggal legszorosabb kapcsolatban lévő ingatlan-nyilvántartást is a bíróság vezette, azonban a kommunista hatalomátvételt követően (a magántulajdon háttérbe szorításával) az államigazgatás szervezetébe került, amely szervezeti kereteken a rendszerváltozás sem változtatott bár az ezredfordulón volt rá kísérlet. Van további olyan alapjog, amelynek biztosítását a bíróság látja el, mint amilyen a gyülekezési jog vagy a választójog, azonban azok esetében külön nyilvántartást nem vezet a bíróság. A jogtanácsosokról vezetett nyilvántartás alapjogot nem érint, és az igazságszolgáltatás igazgatási nyilvántartásaként vehetjük figyelembe A polgárok személyi adatainak és lakcímének nyilvántartásáról szóló évi LXVI. törvény 26 A közúti közlekedési nyilvántartásról szóló évi LXXXIV. törvény 27 A külföldre utazásról szóló évi XII. törvény 28 Az egyéni vállalkozóról és az egyéni cégről szóló évi CXV. törvény 29 A szomszédos államokban élő magyarokról szóló évi LXII. törvény 8
9 bűnügyi nyilvántartás. 30 A KEK KH tehát egyrészt hatósági tevékenységet végez (például adatközlés, okmánykiállítás), nagyobb részt azonban háttérszolgáltatást nyújt és a nyilvántartást vezető technikai apparátust biztosítja. A közigazgatási szerveken belüli második kategória az olyan (2) szakigazgatási szerv, amely saját szakigazgatási feladatának ellátásához szükséges nyilvántartás vezetését kapta meg jogszabályban feladatul. A legtöbb szakigazgatási ágazatban a népegészségügytől kezdve a Pénzügyi Szervezetek Állami Felügyeletéig 31 jogszabály felhatalmazást ad arra, hogy a szakigazgatási szerv hatáskörén belül a szükséges adatokat saját maga gyűjtse, tárolja és kezelje, azaz vezessen nyilvántartást. A fenti példák alkalmasak e kategória jellemzőinek bemutatására. Az Állami Népegészségügyi és Tisztiorvosi Szolgálat (ÁNTSZ, és ezen belül az OTH, országos szakmai intézetek, a megyei kormányhivatalok népegészségügyi szakigazgatási szervei és a járási népegészségügyi intézetei) összesen 49 féle állami nyilvántartást vezet 32 az egészségügyi szolgáltatók működési engedélyeitől, a természetes fürdővíz vizsgálatokra feljogosított laborok nyilvántartásán át, az engedélyezett vagy regisztrált biocid termékekig és bejelentett vándortáborokig. Ezeket a feladatokat az ÁNTSZ a szakigazgatási szervrendszer különböző, dekoncentrált egységein keresztül látja el. A nagyobb államigazgatási ágazatok példái tovább segítenek minket: a Nemzeti Adó- és Vámhivatal 27 féle nyilvántartásra kapott jogszabályi felhatalmazást, 33 a Magyar Bányászati és Földtani Hivatal 18 féle nyilvántartást 34 vezet. A vízügyi szakigazgatási szervek által vezetett nyilvántartás három elemből áll: a vízgazdálkodási objektum-nyilvántartásból, a műszaki nyilvántartásból, és a vízikönyvből, amely hazánk egyik tradicionális, régi nyilvántartásainak egyike. 35 Ugyanígy szakigazgatási ágazati nyilvántartásnak tekinthetjük az anyakönyvi nyilvántartást is. A harmadik típusba azokat a (3) decentralizált nyilvántartásokat soroljuk, amilyenek például a köztestületi önkormányzatok által vezetett nyilvántartások. Mind az MTA, mind a szakmai- vagy gazdasági kamarák felhatalmazást kapnak arra nézve, hogy (alap-) 30 A bűnügyi nyilvántartásról és a hatósági erkölcsi bizonyítványról szóló évi LXXXV. törvény 31 Lásd a Pénzügyi Szervezetek Állami Felügyeletéről szóló évi CLVIII. törvény 7. b) pontja szerinti felhatalmazást január 1-i állapot szerint. https://www.antsz.hu/felso_menu/ugyfeleknek/hatosagi_ugyintezes/hatosagi_nyilvantartas 33 ml a vízügyi igazgatási szervezet vízgazdálkodási nyilvántartásáról szóló 23/1998. (XI. 6.) KHVM rendelet 2. 9
10 tevékenységükhöz tartozó nyilvántartást vezessenek (pl. tagnyilvántartás). 36 A decentralizált nyilvántartások szerepét és súlyát az is mutatja, hogy több esetben mint például egyes szakmai kamarai tagság nyilvántartása még jogszabály is rendszeresít ilyen nyilvántartásokat. Magyarországon az állam ezzel gyakorlatilag megerősíti a decentralizált szerveket, és egyúttal elősegíti ezen nyilvántartások (centralizáltnál) hatékonyabb vezetését. Utolsó fajta közigazgatás által vezetett nyilvántartás-típus (4) az állam valamely szerve működéséhez szükséges nyilvántartás. Erre példa a választói névjegyzék. A választói névjegyzék egy ideiglenes, célhoz kötött és származtatott nyilvántartás, hiszen adatait a személyi adat- és lakcímnyilvántartásból nyerik ki és egyetlen funkciója az, hogy a népképviseleti szerv megválasztását elősegítse, majd ahogy teljesítette feladatát és a választás megtörtént, megsemmisül Jogi hatás szerint Jogi hatás szerint megkülönböztetünk konstitutív és deklaratív nyilvántartásokat. 37 Konstitutív a nyilvántartás, ha jogot, jogosultságot hoz létre, mint ahogy az ingatlannyilvántartásba való bejegyzés elengedhetetlen a tulajdonjog átszállásához. A deklaratív nyilvántartás nem változtat a jogi helyzeten, az csak megállapítja a jogosultságot, bizonyos értelemben tájékoztató jellegű nyilvántartás, ahogy a Magyary-féle csoportosításban is láttuk. Megjegyzem, hogy ide tartoznak a különböző engedélyesekről vezetett nyilvántartások is, mivel a jogosultságot a határozat jogerőre emelkedése keletkezteti, nem a nyilvántartásba vétel Hozzáférhetőség szerint A következő típusú csoportosítás szerint találunk nyilvános nyilvántartást, részben nyilvános nyilvántartást és zárt nyilvántartást. 38 A nyilvános nyilvántartás adattartalmához bárki szabadon hozzáférhet, abból adatot szerezhet. Ezzel szemben a zárt nyilvántartás adataihoz való hozzáférést jogszabály jelöli ki. A részben nyilvános nyilvántartás a kettő előbbi modellt 36 MTA tekintetében ilyen az Akadémiai Adattár vagy a Doktori Tanács döntéseinek nyilvántartása. (lásd: Magyar Tudományos Akadémiáról szóló évi XL. törvény, illetve az MTA Ügyrendjének 12. -a ) Az ügyvédi kamara esetében ilyen az ügyvéd, alkalmazott ügyvéd, külföldi jogi tanácsadó, ügyvédjelölt adatainak hiteles központi nyilvántartása, az ügyvédi irodák központi nyilvántartása, a területi kamarák által nyilvántartásba vett európai közösségi jogászok, alkalmazott európai közösségi jogászok adatainak központi nyilvántartása, az európai közösségi jogász eseti tevékenységének nyilvántartása, a kiállított és visszavont igazolványok nyilvántartása és a Végrendeletek országos nyilvántartása (http://www.magyarugyvedikamara.hu/tart/farticle/80/91/1). 37 GYURITA E. Rita: Hatósági bizonyítvány, igazolvány és nyilvántartás; a döntések közlése. in: PATYI Andás (szerk.): Közigazgatási hatósági eljárásjog. Budapest-Pécs: Dialóg Campus, Továbbá: KÁNTÁS Péter: A közigazgatás hatósági jogalkalmazó tevékenysége. in. KÁNTÁS Péter-SZALAI Éva: Közigazgatási ismeretek. Budapest, KILÉNYI i.m
11 ötvözi, amelyre jó példa a cégnyilvántartás, amely egy részében nyilvános, nagyobb részében azonban zárt és csak kérelemre, a jogosult számára ad lehetőséget az adatokhoz való hozzáféréshez Felhasználhatóság szerint Az utolsó csoportosítási mód alapján két csoportot különböztethetünk meg. Az első az ún. alapnyilvántartások csoportja, amelyeknek jellemzője, hogy országos jellegű nyilvántartások és további felhasználásra kerülnek. Tipikusan ilyen az anyakönyv és a személyi adat- és lakcím nyilvántartás. 39 Ennek a nyilvántartásnak az adatait egy sor további nyilvántartás és a legkülönbözőbb hatósági cselekmények során használják azonosításra. Hasonló az ingatlan-nyilvántartás, amely más hatósági cselekményekhez és más állami nyilvántartásokhoz is alapadatul szolgálhat. A másik kategóriát önálló nyilvántartásoknak nevezhetjük. Az önálló nyilvántartások rendszerint speciális ágazati nyilvántartások, amelyek további felhasználásra nem kerülnek, például a már említett vízikönyvek, a bányakapitányságok nyilvántartásai, vagy a kereskedelmi engedélyesekről vezetett nyilvántartás. Ezek célja és rendeltetése egy igazgatási feladatra korlátozódik. (A tanulmány tansegédlet a PPKE-JÁK hallgatói számára ) 39 Alapnyilvántartások általános jellemzői tekintetében lásd: KÓBOR Gyula: Az állami alapnyilvántartások: az anyakönyvi igazgatás és népesség-nyilvántartás. in: BENCSIK A. (szerk.): Közigazgatási jog különös rész, Dialog Campus, Pécs,